**Referat fra fællesudvalgsmøde hos Tage 20. februar 2014**

Tilstede var et fuldtalligt udvalg: John(4), Steen(11), Hasse(13), Benny(18), Tage(25) og formand Frank(26).

Mødet indledtes med en rundgang på arealet med henblik på status og opgaver for den kommende arbejdssøndag.

Agenda:

1. Godkendelse af sidste mødereferat.
2. Status for arealet.
3. Planlægning af forårets arbejdssøndag.
4. Træfældningsaftale.
5. Næste søpejling.
6. Næste møde
7. Eventuelt.

--------------------------------------------------------------------------------------------------------------------

**Ad pkt. 1:** Referat godkendt uden anmærkninger.

**Ad pkt. 2:** Fællesarealet præget af efterårets storme. Der ligger flere væltede træer, knækkede grene og en del kvas. Den hældende ask på søens nordside vil blive lagt ned af professionelle. Stakit mod naboen mod Jonstrupvangvej er under tiltrængt udskiftning, og det allerede udførte arbejde er nydeligt. Gravstedet står fint og behøver ingen involvering lige nu.

Stisystemet virker rimeligt, men der skal følges op de kommende år.

**Ad pkt. 3:** Forårets arbejdsdag er søndag 6. april.

**Opgaver inden**:

Som anført, professionel nedlægning af asken i N, fræsning af 2 stubbe og beskæring af avnbøg ved Paul; der behøves hjælp til bortfjernelse af det nedsavede og nedfaldne. Opretning af de sidste 2 stolper af stakittet i indkørslen mod naboen. Markering af skel mod naboen. Eventuelt transport af grennedfald til bålpladsen, i den udstrækning der er ekstraopgaver til rådighed. Indkøb af drikkevarer. Indkøb af stolper. John indkøber 2 kubikmeter sand med "gå væk kat". Undersøgelse om mulighed for rekvirering af motoriseret plænerenser, Tage?

**Opgaver på dagen**:

Vildskud på træstammer på plænen. Generel oprydning. Etablering af bål. Oprensning af sø og å-tilløb. Udskiftning af sandkassesand. Stolpenedsætning til stakittet ved nedkørsel til sørækken. Indkørsel, P-plads og ’Knuds gavl’.

**Opgaver efter**:

Optagning og rensning af springvandspumpen (John & Hasse). Udsigtsbænke skal udskiftes. Palles gavl renses for mos/alger. Steen tager initiativ; mulig ekstraopgave.

**Ad pkt. 4:** 1. april kommer der professionel til div. træfældning og beskæring som anført under pkt. 3. Omkostning til dette 4500,- Kr. Der påregnes frivillig deltagelse til arbejdet på jorden (og måske i søen)

**Ad pkt. 5**: Søpejling planlagt til 23. marts.

**Ad pkt. 6**: Næste møde hos Steen 2/10 2014. (Rotation: Frank, Tage, Steen, John, Hasse, Benny)

**Ad pkt. 7**: ’Diverse’ på budgettet synes for lavt sat (500,-)i betragtning af uforudsete udgifter til bare mindre havarier eller nødvendige indkøb let vil overstige dette (Tage). Dette blev taget ad notam inden næste års budget, da 2014-budgettet allerede er indsendt. Nødvendige uforudsete ikke-budgetterede udgifter plejer da også at blive honoreret.

Der fremsattes ønske om indkøb af fejemaskine (John). Markedet inklusive brugtmarked undersøges.

Benny meddeler, at de sidste pærer til belysningen er opbrugt, og at der efterfølgende vil blive opsat ny sparetype, begyndende med hus nr. 1. Desuden har han konstateret utæthed i taget på redskabsskuret, hvilket nok kræver enten øget hældning eller nyt tag.

Tak til Tage for det udsøgte ostetraktement. Referent Hasse, 27. februar 2014